**Πρόσκληση συμμετοχής στον 3ο Φοιτητικό Διαγωνισμό Καινοτομίας και Επιχειρηματικότητας του Κέντρου Αρχιμήδης ΕΚΠΑ**

Τα μέλη της φοιτητικής κοινότητας του  Εθνικού και Καποδιστριακού Πανεπιστημίου Αθηνών (ΕΚΠΑ) - **προπτυχιακοί, μεταπτυχιακοί και διδακτορικοί φοιτητές** - καλούνται να υποβάλουν αίτηση συμμετοχής **έως τις 12/10/2025** στον **3ο Φοιτητικό Διαγωνισμό Καινοτομίας και Επιχειρηματικότητας**, που διοργανώνει το **Κέντρο Αρχιμήδης**.

Στόχος του Φοιτητικού Διαγωνισμού είναι  η προώθηση της καινοτομίας, μέσω της ενθάρρυνσης των φοιτητών να σκεφτούν δημιουργικά και να αναπτύξουν νέες ιδέες και λύσεις για σύγχρονες προκλήσεις και ανάγκες της κοινωνίας, της οικονομίας και της επιχειρηματικής κοινότητας.

Ο Διαγωνισμός απευθύνεται σε μεμονωμένους φοιτητές ή/και φοιτητικές ομάδες, στις οποίες δύναται να συμμετέχουν διακριτά προπτυχιακοί και μεταπτυχιακοί/διδακτορικοί φοιτητές, έχοντας την ευκαιρία να λάβουν εκπαίδευση και υποστήριξη στην ανάπτυξη των επιχειρηματικών τους ιδεών, προωθώντας τη νεανική επιχειρηματικότητα και καινοτομία.

Δικαίωμα συμμετοχής στον Διαγωνισμό έχουν όσοι είναι **ενεργοί προπτυχιακοί, μεταπτυχιακοί και διδακτορικοί φοιτητές του ΕΚΠΑ** κατά την ημερομηνία υποβολής της αίτησης.

Οι νικητές του διαγωνισμού θα μοιραστούν **χρηματικά έπαθλα συνολικής αξίας 12.000€.**

Για περισσότερες πληροφορίες σχετικά με τον Διαγωνισμό και την Αίτηση Συμμετοχής: <https://archimedes.uoa.gr/3os-foititikos-diagonismos/>

